Γιάννης Νεμπίδης

Ο Γιάννης Νεμπίδης (1931-2000) ήταν Έλληνας διεθνής ποδοσφαιριστής που αγωνιζόταν ως μέσος.

Γεννήθηκε στη Δράμα το 1931 και σε μικρή ηλικία εγκαταστάθηκε μαζί με την οικογένεια του στην Αθήνα. Το 1945 εντάχθηκε στο ανεξάρτητο σωματείο Νίκη Υμηττού, όπου και αγωνίστηκε για 2 χρόνια και το 1947 μεταπήδησε στην Α.Ε. Παγκρατίου, με την οποία αγωνίστηκε στο πρωτάθλημα Β΄ Κατηγορίας της Ε.Π.Σ. Αθηνών για 2 χρόνια. Το καλοκαίρι του 1949 και στην ηλικία των 18 ετών, πήρε μεταγραφή στον Παναθηναϊκό."Αυτός είναι ο νέος σέντερ-φόρ του Παναθηναϊκού Ιω. Νεμπίδης", εφ. Αθλητική Ηχώ, 18/08/1949, σελ. 3 με τη φανέλα του οποίου αγωνίστηκε έως και το 1962, όποτε και αποχώρησε από την ενεργό δράση, έχοντας κατακτήσει 4 Πρωταθλήματα Ελλάδας (3 πρωταθλήματα Α΄ Εθνικής τα έτη 1960, 1961, 1962 και 1 Πανελλήνιο πρωτάθλημα το 1953), 1 Κύπελλο Ελλάδας (1955) και 7 Πρωταθλήματα Ε.Π.Σ. Αθηνών (1952, 1953, 1954, 1955, 1956, 1957, 1959). Αρχικά αγωνιζόταν ως σέντερ φορ και από το 1951 καθιερώθηκε ως δεξί χαφ, θέση στην οποία και διακρίθηκε. Υπήρξε αρχηγός των «πρασίνων» και συμπαίκτες του υπήρξαν μεταξύ άλλων οι Λινοξυλάκης, Παπαντωνίου, Σοφιανός, Φωτεινός, Αλούπης, Κουρτζίδης, Σταφυλίδης, Απέργης, Βουτσαράς, Θεοφάνης, Πανάκης, Μαριδάκης, Παπαεμμανουήλ, Μπενάρδος, Καμάρας, Πυτιχούτης κ.α."Για θυμήσου...", 11/11/2000, tanea.gr.

Υπήρξε 12 φορές διεθνής με την Εθνική Ελλάδας ανδρών από το 1953 έως το 1959. Επίσης υπήρξε διεθνής με την Εθνική Ελλάδας ενόπλων δυνάμεων, κατακτώντας το Παγκόσμιο Κύπελλο Ενόπλων το 1952.

Απεβίωσε στις 5 Νοεμβρίου 2000."Έφυγε ο Γιάννης Νεμπίδης", 06/11/2000, tanea.gr

 Παραπομπές 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Α.Ο. Παγκρατίου
Κατηγορία:Ποδοσφαιριστές Παναθηναϊκού